Document ID: 32006R1506

KOMISIJOS REGLAMENTAS (EB) Nr. 1506/2006
2006 m. spalio 11 d.
iš dalies keičiantis Tarybos reglamentą (EB) Nr. 32/2000, kad būtų atsižvelgta į Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo pakeitimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 32/2000, atidarantį ir numatantį Bendrijos tarifinių kvotų, priimtų GATT rėmuose, bei tam tikrų kitų Bendrijos tarifinių kvotų administravimą, ir nustatantį išsamias kvotų pritaikymo taisykles bei panaikinantį Reglamentą (EB) Nr. 1808/95 (1), ypač 9 straipsnio 1 dalies a punktą,
kadangi:
(1)
1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (2) su pakeitimais, padarytais Komisijos reglamentu (EB) Nr. 1719/2005 (3), nustatytoje Kombinuotojoje nomenklatūroje 2006 m. buvo iš dalies pakeisti tam tikrų prekių Kombinuotosios nomenklatūros kodai (KN kodai). Reglamento (EB) Nr. 32/2000 IV ir V prieduose nurodomi kai kurie iš šių kodų. Todėl reikia šiuos priedus atitinkamai pakeisti.
(2)
Todėl Reglamentą (EB) Nr. 32/2000 reikėtų atitinkamai iš dalies pakeisti.
(3)
Kadangi Reglamentas (EB) Nr. 1719/2005 įsigaliojo 2006 m. sausio 1 d., jis turi būti taikomas nuo tos pačios dienos.
(4)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 32/2000 IV ir V priedai iš dalies keičiami taip, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 11 d.

Labels: 3
1